|  |
| --- |
| PATVIRTINTA  Elektrėnų savivaldybės  administracijos direktoriaus  2018 m. liepos 25 d.  įsakymu Nr. 03V-686 |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Elektrėnų seniūnijos specialistas yra darbuotojas, dirbantis pagal darbo sutartį. Pareigybės grupė – specialistai. Specialistas tiesiogiai pavaldus Elektrėnų seniūnijos seniūnui.

2. Pareigybės lygis – B

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1 turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 m.;

3.2. būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais atliekamas funkcijas, išmanyti dokumentų rengimo ir įforminimo taisykles, mokėti jas taikyti praktikoje;

3.3. turėti B kategorijos vairuotojo pažymėjimą;

3.4. gebėti atlikti teisės aktų analizę ir rengti analitinę medžiagą;

3.5. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;

3.6. mokėti dirbti *Microsoft Office* programiniu paketu, naudotis internetu, elektroniniu paštu, gebėti naudotis teisės aktų ir kitų dokumentų paieškos sistemomis;

3.7. išmanyti ir taikyti tarnybinės etikos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri pastatus ir seniūnijai priklausančias patalpas pagal saugos darbe, priešgaisrinės saugos ir higienos taisyklių reikalavimus;

4.2. rūpinasi tarnybinio automobilio technine būkle, seniūnijos balanse esančiomis transporto priemonėmis, mažąja technika, priedais prie technikos ir kitais mechanizmais, gamybinės bazės ir tarnybinėmis patalpomis, patalpų apšvietimo, vidaus santechnikos įrenginių ir kitų sistemų tvarkingumu, o sugedus – remonto darbų atlikimu pagal galimybes pačiam arba kviečiasi atitinkamas tarnybas;

4.3. aprūpina tarnybines patalpas švaros palaikymo, gaisro gesinimo priemonėmis ir seka jų galiojimo terminus;

4.4. prižiūri seniūnijos administracinių patalpų kiemo teritorijos priežiūrą;

4.5. organizuoja techninį renginių aptarnavimą;

4.6. rūpinasi maudymosi vietų, lauko tualetų, sporto ir vaikų žaidimų aikštelių, kiemų, šaligatvių, įvažiavimų ir kitų įrenginių priežiūra, naudojimu ir remontu;

4.7. pagal savivaldybės Eismo komisijos sprendimus stato kelio ženklus ir vykdo jų priežiūrą bei remontą;

4.8. įvertina įmonių, įstaigų ir organizacijų, prižiūrinčių miesto gatves, vietinius kelius, aikšteles, žaliuosius plotus, miesto apšvietimą, darbų kokybę ir atliktų darbų kiekius;

4.9. prižiūri seniūnijos teritorijoje esančių kapinių tvarkymo darbus (šienavimas, šiukšlių išvežimas, medžių genėjimas, pjovimas, vandens tiekimas);

4.10. prižiūri seniūnijos teritorijoje esančių gatvių, vietinių kelių, žaliųjų plotų bei kitų viešųjų vietų tvarkymo darbus;

4.11. pagal Elektrėnų savivaldybės užimtumo didinimo programą ir socialinės paramos siuntimus atlikti visuomenei naudingą veiklą, dalyvauja paskirstant darbus, aprūpina darbui reikalingomis priemonėmis, dalyvauja vykdant darbų kontrolę, o asmeniui atlikus visuomenei naudingą veiklą, specialistas pasirašo apskaitos lapelyje;

4.12. nagrinėja asmenų prašymus, skundus, pasiūlymus, imasi priemonių dėl jų sprendimo ir rengia atsakymus pagal savo kompetenciją;

4.13. vykdo kitus seniūno nenuolatinio pobūdžio pavedimus pagal kompetenciją.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(Data)